توکیه ناظیرینین معاوینی رجب آکداغ امریکانین آنکارا بویوک ائلچی لیگی‌نین تورکیه‌دکی نماینده‌لیک‌لرینده قاچقین ایله باغلی ویزا مراجعت‌لری استثنا اولماقلا، ویزا گؤروش‌لری‌نین 2019-جی ایلین ژانویه آیین‌دان اعتباراً وئریلجیی باره‌سیندکی معلوماتین‌دان سونرا تورکیه‌نین ده معین محدودیت‌لر قویاجاغینی بیلدیردی.
آکداغ قادین و دموکراسی درنگی‌ ‌نین ائو صاحب‌لیگی ایله ایستانبولدا تشکیل اولونان توپلانتیدا قادین سیویل توپلوم تشکیلات‌لاری‌نین نماینده‌لری ایله گؤروشدو.
مطبوعاتا قاپا‌لی کئچیریلن توپلانتی‌دان سونرا ژورنالیست‌لرین گوندمه دایر سوال‌لارینی جاوابلان‌دیران آکداغ امریکانین آنکارا بویوک ائلچی لیگینین ویزا آچیقلاماسی ایله باغلی بون‌لاری سؤیله‌دی: "آرتیق بو مسئله‌نی بوتونلوکله حل ائتمک لازیم‌دیر. قارشی‌لیق‌لی آدیم‌لار آتیلدی. ایکی اؤلکه‌یه گلیب- گئدن اینسان‌لارین ایشلرینی آسان‌لاش‌دیرماق لازیم‌دیر. اصلینده، امریکانین بو موضعی امریکا وطنداش‌لاری‌نین ایشینی ده چتینلشدیریر. بیز ده تورکیه جمهوریتی اولا‌راق ویزا‌لار مسئله‌سینده معین محدودیت‌لر قویوروق. تئزلیکله بو معنا‌سیز موضعدن ایمتینا ائدیلمه‌لی‌دیر، منجه".
